KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. június 18-i ülésére)

TÁRGY: 
SÜVEG ATTILA LAKÁSBÉRLETI JOGVISZONYÁNAK MEGHOSSZABBÍTÁSA

Kiskőrös Város Önkormányzata a 100/2012. számú Képv. test. határozata alapján bérbe adta az Önkormányzat tulajdonában lévő, Kiskőrös belterületi 3044. hrsz-on nyilvántartott, természetben Kiskőrös, Nagy Imre tér 1. szám alatti 55 m2 alapterületű, 1 előszoba, 1 szoba, 1 konyha-étkező, 1 éléskamra, 1 fürdőszoba, 1 tároló helyiség, 1 WC helyiségekből álló összkomfortos lakást Süveg Attila részére 2014. július 31. napjáig.
Süveg Attila továbbra is a Kiskőrösi Rendőrkapitányság állományához tartozik, lakásproblémáját önhibáján kívül nem tudja megoldani, mivel anyagi lehetőségei még nem teszik lehetővé önálló lakás vásárlását, ezért kérte a lakásbérleti jogviszonyának meghosszabbítását, melyet felettese is támogat.
Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (3) bekezdése alapján – költségelven szakemberek részére kiadott lakások esetén -  a Képviselő-testület a lakásbérleti jogviszonyt – különösen indokolt esetben – legfeljebb három alkalommal, alkalmanként legfeljebb 2 évi időtartamra meghosszabbíthatja, amennyiben a bérlőnek nincs lakbér- és közüzemi díj hátraléka és szerződésben vállalt valamennyi kötelezettségét szerződésszerűen, késedelem nélkül teljesítette.

Süveg Attila lakásbérlete esetében meghosszabbításra még nem került sor, szerződéses kötelezettségeit maradéktalanul, határidőben teljesítette, ideértve a lakbér és a közüzemi díjak megfizetését is.

Figyelemmel arra, hogy Süveg Attila a lakásproblémáját önhibáján kívül nem tudja továbbra sem megoldani, javasolom a mellékelt lakásbérleti szerződés szerint a lakásbérleti jogviszonynak Süveg Attila Kiskőrösi Rendőrkapitányságnál fennálló szolgálati jogviszonya időtartamára, de legfeljebb 2 évvel történő meghosszabbítását.

Kiskőrös, 2014. június 05.

Domonyi László sk.


polgármester

HATÁROZAT-TERVEZET

1. Kiskőrös Város Önkormányzatának Képviselő-testülete egyetért azzal, hogy - az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendeletben foglaltak értelmében - figyelemmel arra, hogy lakásproblémáját önhibáján kívül nem tudja megoldani – az Önkormányzat és Süveg Attila között fennálló lakásbérleti jogviszony az Önkormányzat üzleti vagyonát képező Kiskőrös belterületi 3044. hrsz-on nyilvántartott, természetben Kiskőrös, Nagy Imre tér 1. ajtószám alatti 55 m2 alapterületű összkomfortos bérlakásra 2014. augusztus 01. napjától Süveg Attila Kiskőrösi Rendőrkapitányságnál fennálló szolgálati jogviszonya időtartamára, de legfeljebb 2 évig terjedő időtartamra meghosszabbításra kerüljön.
2. A felek a lakásbérleti szerződés meghosszabbítása folytán a bérleti szerződést a határozatban foglaltak szerinti tartalommal közös megegyezéssel módosítják.

3. Kiskőrös Város Önkormányzatának Képviselő-testülete felhatalmazza a polgármestert a határozat mellékletét képező lakásbérleti szerződés-módosítás aláírására.

Felelős:
polgármester

Határidő: 
2014. július 31.

